<classify> Droo ya mechi za nusu fainali ilipangwa juzi na Yanga itacheza na Mbao FC kwenye uwanja wa CCM Kirumba Mwanza wakati Simba watacheza dhidi ya Azam FC kwenye Uwanja wa Taifa Dar es Salaam.Akizungumza na gazeti hili jana, Lwandamina alisema anatamani kukutana na Simba ili kudhihirisha uwezo wake na uimara wa kikosi chake kwa sasa baada ya maneno mengi mtaani kuhusu yeye kuporomosha kiwango cha timu hiyo, hata kufanya vibaya kwenye michuano ya kimataifa.Yanga ilifungwa mabao 2-1 na Simba katika mechi ya maruduano ya ligi. Katika mechi hiyo Simba ilikuwa pungufu baada ya mchezaji wake Besela Bukungu kutolewa kwa kadi nyekundu.Katika mechi ya kwanza matokeo yalikuwa sare ya bao 1-1, Simba ikiwa pungufu pia baada ya nahodha wake Jonas Mkude kutolewa kwa kadi nyekundu, ilisawazisha bao hilo dakika za mwisho.Yanga tupo vizuri ingawa maneno mitaani yamesambaa kuwa hatuko fiti wachezaji wanagoma, lakini niwaambie watu tupo vizuri na ningefurahi kama tutakutana na Simba kwenye fainali ya FA, ili tuwafunge na kuchukua ubingwa mbele yao, alisema Lwandamina.Kocha huyo alisema awali wakati anatua Yanga hakufahamu ukubwa wa upinzani uliopo baina ya timu hizo mbili lakini baada ya kupoteza mchezo wao wa ligi na vinara hao wa ligi ametambua ukubwa wa mchezo huo na atakuwa tayari kurekebisha makosa yao na kulipa kisasi watakapokutana tena.Mzambia huyo alisema anajivunia kikosi chake ambacho kimekuwa kikiimarika siku hadi siku kutokana na wachezaji waliokuwa majeruhi kurejea uwanjani na timu kucheza kwa mfumo wake na siyo ule wa kocha aliyepita Hans van der Pluijm. Yanga ndio bingwa mtetezi wa kombe hilo ambalo mshindi anaiwakilisha nchi kwenye michuano ya kimatai  <topic>: MICHEZO 